da da en en en en en de ca en en nl et vi tr en az ca da es fr it pl pt bg ru he ar bn ta zh da en da da da da da da da da da da da da da da da da da da da da da da da da da da da da da da da da da da da da en es da da da da da da en da de en sv en da en de en da en da en da en da en da da da da da da da da ja da da da da da da da en en de it en en en en en en en en ur en en da en en uk en en en en en de en en en en de en de de en en en en en de es de en en en en en en en en en en en en en en en en en en en en en en en en en
Hovedpunkter fra Wikimedia, marts 2013 - Meta
From Meta, a Wikimedia project coordination wiki
Jump to navigation Jump to search
This page is a translated version of te page Wikimedia Highlights, March 2013 and te translation is 100% complete.
Hovedpunkter fra Wikimedia Foundations månedsrapport for marts 2013 og Wikimedias tekniske rapport for marts 2013 med et udvalg af andre betydningsfulde hændelser i Wikimedia-bevægelsen
1.1 Lua øger hastigheden på siderne og styrker Wikimedias tekniske bidragydere
1.2 Igangsætning af mobile uploads for apps og det mobile net
1.3 De første individuelle engagementspriser er uddelt til innovative fællesskabsprojekter
1.4 Wikipedia Zero modtager en pris og når ud til nye brugere
1.5 Ombudsmænd mødes og får måske udvidet deres mandat
2 Data og Trends
4 Andre hovedpunkter fra bevægelsen
4.1 Fase 2 af Wikidata bliver tilgængelig på Wikipedia
4.2 Evaluering af successen hos "Mediagrantprojektet", der skal dokumentere naturreservater
4.3 WikiAfrica tilbyder et lokale til Wikimediabidrag i Cameroun
Hovedpunkter fra Wikimedia Foundation
Lua øger hastigheden på siderne og styrker Wikimedias tekniske bidragydere
Den 13. marts blev programmeringssproget Lua taget i brug for skabeloner på alle Wikimedias wikier. Den eksisterende syntaks for wikitext-skabeloner er kompliceret og begrænset: den muliggør f.eks. ikke sløjfer. Med Lua kan forfatterne nu bruge et virkeligt programmeringssprog, som de også kan anvende ved bidrag til programmeringsprojekter uden for Wikimedia. For Wikimedias wikier betyder Lua et stort fremskridt i brugbarheden ved meget brugte skabeloner, så som citater. F.eks. kan 300 citater på en engelsk Wikipediartikel nu renderes på 3 sekunder i stedet for 18 sekunder.
Den nye knap til billedupload i en artikel på den mobile version af det engelske Wikipedia
Igangsætning af mobile uploads for apps og det mobile net
På Wikipedias mobile version kan smartphonebrugere nu let uploade et indledende billede til Wikipediårtikler, der mangler ét. Ligeledes frigav mobilholdet en målrettet app til Wikimedia Commons, hvad der muliggør uploading fra Android- og iOS-maskiner.
De første individuelle engagementspriser er uddelt til innovative fællesskabsprojekter
Modtagerne af de første individuelle engagementspriser blev offentliggjort den 29. marts. Disse bidrag støtter enkeltpersoners eller små gruppers projekter med en varighed af seks måneder. Blandt de største af de otte fondstildelinger er "Te Wikipedia Library" (7.500 US dollars), som sigter mod at give forfatterne adgang til pålidelige kilder, der er stillet til rådighed af udgiverne, "Te Wikipedia Adventure" (10.000 US dollars), et interns wikispil for for nye forfattere og et samarbejdsprojekt, der skal definere en vision for Wikisources fremtid (10.000 Euro).
Wikipedia Zero modtager en pris og når ud til nye brugere
Wikipedia Zero, som giver folk over hele kloden mobiladgang til Wikipedia uden beregning af gebyr på dataoverførsler, modtog "aktivismeprisen" for 2013 ved uddelingen hos SXSW Interactives priser foran fire andre finalister. Ligeledes i marts blev Wikipedia Zero tilgængelig for flere end 55 millioner ekstra brugere i Rusland som et led i et partnerskab med Beeline (VimpelCom). Det var den største igangsætning for Wikipedia Zero-holdet til dato. Samme måned blev et nyt Wikipedia Zero partnerskab med Axiata Group offentliggjort, og det vil udvide dette års program i Indonesien, Malaysia, Cambodia, Sri Lanka og Bangladesh.
Fire af ombudsmændene under deres besøg på WMFs kontor
Ombudsmænd mødes og får måske udvidet deres mandat
I marts var fondens LCAhold vært for fem ud af de syv medlemmer af ombudsmandskommissionen i San Francisco, hvor disse gruppemedlemmer fra hele verden mødtes ansigt til ansigt med hinanden for første gang. De rådførte sig med forskellige WMF afdelinger og gav oplysning om privatlivsemner og administratorernes arbejde. Ombudsmandskommissionen blev skabt i 2006, og den har for tiden til opgave at undersøge klager over påståede krænkelser af Privacy policy på den valgte bestyrelses vegne. Man har foreslået, at kommissionen også burde have tilladelse til at behandle klager over global CheckUser policy og Oversight policy. En RfC (anmodning om kommentar) angående dette er under forberedelse.
Individuelle besøgende i februar på globalt plan:
483 millioner (-1,12% i sammenligning med januarr; +1,53% sammenlignet med det foregående år)
(comScore data for alle Wikimediafondens projekter; comScore frigiver martsdata senere i april)
21,5 milliarder (-1,1% sammenlignet med februar; +24,8% sammenlignet med det foregående år)
(Server log data, for alle Wikimediafondens projekter inklusive mobiladgang)
Aktive, registrerede forfattere i februar 2013 (>= 5 rettelser på Wikipedia/måned, bortset fra bots):
78.083 (-7,53% sammenlignet med januar / -2.43% sammenlignet med foregående år)
(Database data for alle Wikimediafondens projekter.)
Rapportkort (der samler forskellige, statistiske data og trends vedrørende WMF projekter) for februar 2013:
Wikimediafondens indtægter og udgifter i løbende år til dato i forhold til planen pr. 28. februar 2013
Wikimediafondens indtægter og udgifter fordelt på funktioner pr. 28. februar 2013
(Regnskabsoplysninger er ved denne rapports udgivelse kun til rådighed for februar 2013.)
Alle de viste, finansielle informationer gælder for måned til dato og år til dato pr. 28. februar 2013.
Indtægterne for februar er på 1,89 millioner US dollars i forhold til de planlagte 276.000 US dollars, ca. 1,61 millioner US dollars eller 585% over det planlagte.
Indtægterne for løbende år til dato er på 35,65 millioner US dollars i forhold til de planlagte 30,46 millioner US dollars, ca. 5,19 millioner US dollars eller 17% over det planlagte.
Udgifterne for februar er på 4,25 millioner US dollars i forhold til de planlagte 4,03 millioner US dollars, ca. 215.000 US dollars eller 5% over det planlagte, primært på grund af højere renteudgifter modsvaret af lavere udgifter til personale, internet hotel og prisuddelinger.
Udgifterne for løbende år til dato er på 21,96 millioner US dollars i forhold til de planlagte 25,94 millioner US dollars eller 15% under det planlagte, først og fremmest på grund af lavere udgifter til personale, renter, internethotel, FDC priser og rejser, delvist modsvaret af højere udgifter til advokatbistand og renter.
Likviditeten er på 40,68 millioner US dollars pr. 28. februar 2013.
En video om Wikimediafondens møde om statistik og aktiviteter for marts (4. april 2013)
Andre hovedpunkter fra bevægelsen
Fase 2 af Wikidata bliver tilgængelig på Wikipedia
Den 27. marts blev Wikidatas centrale datalager tilgængeligt for brugere på de første 11 Wikipedier. Eksampel: I en artikel på Wikipedia om Yahoo!, vil wikiteksten "{{#property:p169}}" blive vist som "Marissa Mayer", da hun er administrerende direktør for selskabet. Igangsættelsen på den engelske Wikipedia og alle andre sprogversioner ventes senere i april.
Vyšenské kopce, et nationalt naturreservat i Tjekkiet
Evaluering af successen hos "Mediagrantprojektet", der skal dokumentere naturreservater
Det tjekkiske Wikimedia har offentliggjort en evaluering af successen for dets "Mediagrantprojekt", der finansieres gennem en tildeling fra Wikimediafonden. Siden 2011 har dette projekt betalt rejseudgifterne for frivillige wikimedianeres fotorejser til beskyttede naturområder i Tjekkiet. Formålet er at dokumentere sjældne planter eller dyr så vel som området i sig selv. Der er foretaget 74 af den slags rejser til dato, som er gået til 298 steder, og afdelingen beregner den gennemsnitlige udgift pr. foto til 3,08 Tjekkiske kroner (ca. = 0,16 US dollars / 0,12 €).
WikiAfricas lokale i Douala, Cameroun
WikiAfrica tilbyder et lokale til Wikimediabidrag i Cameroun
I et kunstcenter i Douala, Cameroun, har man indrettet et computerlokale med højhastighedsinternet til lokale mennesker, der vil bidrage til Wikimedias projekter. Mangel på computere og adgang til nettet menes at være én af grundene til den lave dækning af afrikanske emner på Wikipedia. Gæster i WikiAfricas lokale får hjælp til at skrive på Wikipedia af erfarne ansatte. WikiAfrica, Camerouns projekt omfatter også en Wikimedianer i nærheden og forskellige workshops, og det bliver støttet af te Orange Foundation.
This page was last edited on 16 May 2016, at 17:59.
Text is available under te Creative Commons Attribution-ShareAlike License; additional terms may apply. See Terms of Use for details.